Australska kišna šuma Gondwana

Australska kišna šuma Gondwana (engleski: Gondwana Rainforests of Australia) ili Srednjoistočni šumski rezervati su najveće područje suptropske kišne šume na svijetu. Ovaj lokalitet uključuje 50 odvojenih nacionalnih rezervata ukupne površine od 3.665 km², koji su uglavnom smješteni na granici dvije australijske pokrajine, New South Wales (3.108 km²) i Queensland(592 km²). Ovi rezervati su dobili ime jer fosili pronađeni na ovom području potječu iz vremena kada je ovo područje bilo dijelom kontinenta Gondvana, a svjedoče o vezama s danjašnjim živim svijetom koji još uvijek ovdje obitava. Ovo područje ima veliku bioraznolikost, uključujući više od 200 ugroženih vrsta biljaka i životinja. Zbog toga je 1986. godine Australska kišna šuma Gondwana upisana na UNESCO-v popis mjesta svjetske baštine u Australiji i Oceaniji. Prosječna nadmorska visina rezervata je oko 1.600 m. Rezervat godišnje posjeti oko 2 milijuna posjetitelja. Popis područja Australske kišne šume Gondwana su podijeljene u osam odvojenih područja od kojih u svakom ima više povezanih nacionalnih rezervata i parkova. Reference Vanjske veze Gondwana Rainforests of Australia (en) Iscrpne informacije